
   Αριθμ. Πρωτ.:

ΔΙΔΑΔ/Φ.48/36/οικ. 30190

Mε ηλεκτρονικό ταχυδρομείο

ΠΡΟΣ :

1. Όλα τα Υπουργεία

Δ/νσεις Διοικητικού

2. Όλες τις Γενικές & Ειδικές Γραμματείες

Δ/νσεις Διοικητικού

3. Όλες τις Περιφέρειες 

Δ/νσεις Διοικητικού

4. Όλες τις Νομαρχιακές Αυτοδιοικήσεις

        Δ/νσεις Διοικητικού

  5.   Όλες τις Ανεξάρτητες Αρχές  

ΚΟΙΝ.: 

1. Γραφεία Υπουργών & Αναπληρωτών Υπουργών και Υφυπουργών

	Ταχ. Διεύθυνση: Βασ. Σοφίας 15

                             106 74, Αθήνα

Τηλ.: 213-1313364, 213-1313365

          213-1313372, 213-1313374,
          213-1313375, 213-1313339

Fax :  213-1313389
	
	5. 

	
	
	2. Γραφεία Γενικών και Ειδικών Γραμματέων Υπουργείων και Γενικών Γραμματέων Περιφερειών
3. Γραφεία Νομαρχών
4. Α.Δ.Ε.Δ.Υ.


	ΘΕΜΑ: Εφαρμογή των διατάξεων περί μετατάξεων του Υπαλληλικού Κώδικα.




Σε συνέχεια της με αρ. πρωτ. ΔΙΔΑΔ/Φ.48/34/οικ.19935/27.7.2007 εγκυκλίου μας για την εφαρμογή του Υπαλληλικού Κώδικα (ν. 3528/2007, ΦΕΚ 26/Α΄/9.2.2007) και αναφορικά με τις λεπτομέρειες εφαρμογής των διατάξεων περί μετατάξεων του αυτού νόμου, θέτουμε υπόψη σας τα εξής:

Α. Στο πλαίσιο της χρηστής διοίκησης και προκειμένου οι υπάλληλοι να επωφελούνται των κινήτρων που χορηγούνται για τη στελέχωση των υπηρεσιών των παραμεθόριων περιοχών σας γνωρίζουμε ότι:

1. Η κάλυψη κενών θέσεων υπηρεσιών σε παραμεθόριες περιοχές με μετάταξη υπαλλήλων που υπάγονται στις διατάξεις του Υ.Κ. διενεργείται με τις διατάξεις του άρθρου 72 του Υ.Κ. και όχι με τις διατάξεις του άρθρου 71, παρ. 1 του Υ.Κ. Οι υπηρεσίες παραμεθόριων περιοχών πρέπει να δημοσιοποιούν τις κενές θέσεις που προτίθενται να καλύψουν με μετάταξη με αποστολή στην υπηρεσία μας  σχετικών πινάκων, επικαιροποιημένων ανά εξάμηνο. Τα στοιχεία των εν λόγω πινάκων, συγκεντρωμένα ανά σύνολο φορέων και ομαδοποιημένα ανά κατηγορία και κλάδο, αναρτώνται στην ιστοσελίδα του Υπουργείου μας. Ωστόσο, η διαδικασία πραγματοποίησης της μετάταξης δεν επηρεάζεται από τον τρόπο με τον οποίο οι υπάλληλοι έλαβαν γνώση για τις κενές θέσεις των υπηρεσιών των παραμεθόριων περιοχών. Για όσους υπαλλήλους δεν υπάγονται στις διατάξεις του Υ.Κ. εξακολουθούν να ισχύουν οι διατάξεις του άρθρου 9 παρ. 22 του ν. 2266/1994 όπως ορίζεται με τις διατάξεις της παρ. 1 του άρθρου 168 του Υ.Κ. 

2. Όσον αφορά στις Περιφέρειες, οι οποίες σύμφωνα με τον ιδρυτικό τους νόμο (ν. 2503/1997, ΦΕΚ 107/Α΄) αποτελούν ενιαίες αποκεντρωμένες μονάδες διοίκησης του κράτους, επισημαίνεται ότι: α) στην περίπτωση που η υπηρεσιακή μονάδα της Περιφέρειας, στην οποία πρόκειται να τοποθετηθούν οι μετατασσόμενοι υπάλληλοι, εδρεύει σε μη παραμεθόριο περιοχή, οι κενές οργανικές θέσεις μπορούν να καλυφθούν με μετάταξη υπαλλήλων με το άρθρο 71, παρ. 1 του Υ.Κ. και β) στην περίπτωση που η υπηρεσιακή μονάδα της Περιφέρειας, στην οποία πρόκειται να τοποθετηθούν οι μετατασσόμενοι υπάλληλοι, εδρεύει σε παραμεθόριο περιοχή, οι κενές οργανικές θέσεις μπορούν να καλυφθούν με μετάταξη υπαλλήλων με το άρθρο 72 του Υ.Κ. 

3. Υπάλληλοι που υπηρετούν σε υπηρεσίες παραμεθόριων περιοχών μετατάσσονται: α) σε υπηρεσίες μη παραμεθορίου περιοχής με τις διατάξεις του άρθρου 71 , παρ. 1 του Υ.Κ. και β) σε υπηρεσίες της ίδιας ή διαφορετικής παραμεθορίου περιοχής με τις διατάξεις του άρθρου 72 του Υ.Κ. Επισημαίνεται ότι και στις δύο περιπτώσεις δεν πρέπει να υπάρχει οιοδήποτε κώλυμα από άλλη γενική ή ειδική διάταξη (υποχρεωτική παραμονή κλπ). 

Θέτουμε υπόψη σας ότι οι μετατασσόμενοι από παραμεθόριο σε ίδια ή άλλη παραμεθόριο δεν λαμβάνουν τα προνόμια των μετατασσομένων σε παραμεθόριο περιοχή εφόσον τα έχουν ήδη λάβει με προγενέστερη μετάταξη, πλην των εξόδων μετάθεσης (έξοδα μετακίνησης και μεταφοράς οικοσκευής). Επίσης, οι υπάλληλοι που μετατάσσονται σε υπηρεσίες παραμεθόριων περιοχών με τις διατάξεις του άρθρου 71, παρ. 2 (αξιοποίηση τίτλου σπουδών που δεν προβλέπεται ως τυπικό προσόν διορισμού σε κανένα κλάδο της Υπηρεσίας τους) δεν δικαιούνται των προνομίων των μετατασσομένων σε παραμεθόριο περιοχή και ούτε βεβαίως υπόκεινται στους περιορισμούς για υποχρεωτική παραμονή στην παραμεθόριο για μια δεκαετία. 

Β. 1. Για την εφαρμογή των διατάξεων των άρθρων 69 και 70 του Υ.Κ. , οι υπάλληλοι υποβάλλουν την αίτηση μετάταξής τους, τους μήνες Μάρτιο και Οκτώβριο κάθε έτους στην Υπηρεσία τους, η οποία υποχρεούται να τη διαβιβάσει εντός μηνός από την υποβολή της στο υπηρεσιακό συμβούλιο προκειμένου αυτό να αποφανθεί θετικά ή αρνητικά εντός δύο μηνών (άρθρο 73, παρ. 2). Όσο εκκρεμούν αιτήσεις μετάταξης με τις ανωτέρω διατάξεις οι συγκεκριμένες θέσεις δεν θα πρέπει να προκηρύσσονται για πλήρωση με τις διατάξεις του άρθρου 71, παρ. 1 του Υ.Κ.  ώστε να μην δημιουργούνται προβλήματα ως προς το ποιες αιτήσεις θα πρέπει να προηγηθούν για εξέταση από το Υ.Σ. 

2. Για την εφαρμογή των διατάξεων του άρθρου 71, παρ. 1, εφόσον έχουν υποβληθεί περισσότερες αιτήσεις για μετάταξη στην ίδια θέση, το υπηρεσιακό συμβούλιο λαμβάνει υπόψη την απόδοση των υπαλλήλων, το χρόνο συνολικής υπηρεσίας στο βαθμό και τον κλάδο καθώς και τα λοιπά στοιχεία του προσωπικού τους μητρώου (άρθρο 73, παρ. 4 του Υ.Κ.). Θέτουμε υπόψη σας ότι η γνώμη του υπηρεσιακού συμβουλίου θα πρέπει να είναι αιτιολογημένη. 

Τέλος, επισημαίνεται ότι θέσεις για τις οποίες εκδόθηκε προκήρυξη πλήρωσής τους με διορισμό δεν καλύπτονται με μετάταξη (άρθρο 73, παρ. 3 του Υ.Κ.) και οι υπηρεσίες δεν θα πρέπει να τις περιλαμβάνουν στην πρόσκληση προκειμένου να καλυφθούν με μετάταξη. 

Τα υπουργεία παρακαλούνται να κοινοποιήσουν την παρούσα στα ν.π.δ.δ. που εποπτεύουν. 

          Ο Γενικός Γραμματέας

            Βασίλειος Ανδρονόπουλος
Εσωτερική διανομή :
- Γραφείο κ. Υπουργού   

- Γραφείο κ. Υφυπουργού 

- Γραφείο κ. Γενικού Γραμματέα 

- Γραφεία κ.κ. Προϊσταμένων Γενικών Διευθύνσεων 

- Γραφεία κ.κ. Προϊσταμένων Διευθύνσεων

- Διεύθυνση Ηλεκτρονικής Επεξεργασίας Στοιχείων

- pressoffice2@ypes.gr

